**A szakdolgozattal kapcsolatos információk, feladatok és dátumok – Design- és művészetelmélet BA**

(2018-19)

**A szakdolgozat terjedelme:** 50 – 70 ezer leütés (szóközzel)

**A szakdolgozat formázása:**

* 12 pontos, jól olvasható betűtípus;
* 3 cm margó, 1,5 sortávolság;
* lábjegyzetek, szöveg végén egységesen szerkesztett bibliográfia;
* felhasznált képekről képjegyzék pontos adatokkal;
* a diplomadolgozatok fekete műbőr borítóba kötése a MOMÉn nem kötelező, de a dolgozatokat a spirálos, műanyag előlapos kötésnél tartósabban és méltóbban kérjük bekötni.

**A szakdolgozat leadása:** két nyomtatott példányban + elektronikus feltöltés: diplup.mome.hu és [http://szakdolgozatok.mome.hu/](https://msg.mome.hu/owa/redir.aspx?REF=AfajSEwV8WSpECS_VRBByAdzWqjXol-p0sS9Lur8KmCMvDxo2EPWCAFodHRwOi8vc3pha2RvbGdvemF0b2subW9tZS5odS8.)

\*\*\*\*\*

**December 7.** Témajavaslatok prezentálása az Elméleti Intézet oktatói számára:

* érvek a választott terület és téma mellett;
* a kutatandó probléma megfogalmazása;
* a kutatás módszerének ismertetése;
* kiindulásként használható bibliográfia ismertetése.

**December 14. 12:00** Témabejelentő leadása az Elméleti Intézet Titkárságán:

* a témabejelentő nyomtatvány a Neptunban megtalálható, de a titkárságon nyomtatva is fel lehet venni;
* a témabejelentőn a dolgozat címét, a téma rövid leírását és a konzulens nevét kell feltüntetni;
* a témabejelentőt a konzulensnek alá kell írnia;
* konzulens az Elméleti Intézet bármely oktatója lehet, de megfelelő indok alapján más konzulens is elképzelhető – ezt természetesen külön kell kérvényezni (a kérést az Intézet igazgatójával együtt bírálom el);

**Március 22. 12:00** Első konzultációs igazolás leadása az Elméleti Intézetben:

* a szakdolgozat megírásához szükséges kutatási szakasz lezárása;
* az igazolás mellé ezért csatolni kell a dolgozat – kutatás alapján kialakult – szinopszisát és bibliográfiáját;
* az igazolás által a konzulens igazolja, hogy konzultált a hallgatóval és elfogadta annak szinopszisát, bibliográfiáját és eddigi kutatását.

**Április 29. 12:00** A szakdolgozat leadása az Elméleti Intézetben:

* a szakdolgozat mellé kell csatolni a második konzultációs igazolást, amellyel az oktató igazolja, hogy konzultált a hallgatóval, és dolgozatát beadásra, illetve védésre alkalmasnak találja.
* a dolgozatot rövid összefoglalással együtt fel kell tölteni az egyetem online repozitóriumába: diplup.mome.hu és [http://szakdolgozatok.mome.hu/](https://msg.mome.hu/owa/redir.aspx?REF=AfajSEwV8WSpECS_VRBByAdzWqjXol-p0sS9Lur8KmCMvDxo2EPWCAFodHRwOi8vc3pha2RvbGdvemF0b2subW9tZS5odS8.)

**Június elejétől** az opponensi bírálatok megtekinthetők az egyetem online repozitóriumában

**Júniusban** a záróvizsgát megelőző két hétben két alkalommal lehetőség lesz a záróvizsga prezentációját gyakorolni. Ezek időpontját később pontosítjuk.

**Június 18.** Záróvizsga. (Ennek időpontja kismértékben változhat!)

* a záróvizsga bizottsága 3 fős, tagjai az Elméleti Intézet oktatói;
* a záróvizsga keretében a hallgató egy önálló, legfeljebb 15 perc hosszú vetítéses prezentációban ismerteti kutatásának alapproblémáját és főbb téziseit,
* válaszol az opponens által írásban felvetett megjegyzésekre, illetve kérdésekre,
* és válaszol a bizottság által szóban feltett kérdésekre;
* a záróvizsga jegye a dolgozatra kapott végső osztályzat (50%), a prezentációra kapott osztályzat (25%) és az opponens, illetve a bizottság kérdéseire adott válaszokra kapott osztályzatból (25%) áll össze;
* a diplomajegy a záróvizsga jegy (70%) és a szigorlati jegy (30%) alapján képződik.

Kérek mindenkit a határidők betartására, mivel azok elmulasztása a KTVSZ rendelkezése értelmében különeljárási díjat von maga után, illetve a dolgozat el nem fogadását eredményezheti.